ኢትዮ-ቴሌኮም በብሮድባንድ ኢንተርኔት አገልግሎት ላይ የታሪፍ ቅናሽ፤ በኢንተርኔት ፍጥነት ላይ ደግሞ ማሻሻያ አደረገ፡፡
ኢትዮ-ቴሌኮም ለብሮድባንድ ኢንተርኔት አገልግሎት ተጠቃሚ የመኖሪያ ቤቶች የ69 በመቶ ቅናሽ አድርጓል።በኢንተርፕራይዝ ደረጃ ደግሞ የ65 በመቶ የታሪፍ ቅናሽ መደረጉን የኢትዮ-ቴሌኮም ዋና ሥራ አስፈፃሚ ወይዘሪት ፍሬሕይወት ታምሩ ተናግረዋል።የኢንተርኔት ፍጥነቱ ላይም ማሻሻያ ተደርጓል ነው የተባለው፡፡ ለማሻሻያ ሥራው ከ700 ሚሊዮን ብር በላይ ውጪ መደረጉን ዋና ሥራ አስፈፃሚዋ ለኢብኮ ተናግረዋል።የተደረገው ማሻሻያ የተቋማትን አገልግሎት አሰጣጥ ቀልጣፋ በማድረግ የዜጎችን ተጠቃሚነት ለማሳደግ እንደሚያግዝም ተመላክቷል።